Document ID: 31999D0550

ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Ιουλίου 1999
για τροποποίηση της απόφασης 95/125/ΕΚ σχετικά με το καθεστώς που ισχύει στη Γαλλία σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία
[κοινοποιηθείσα υπό τον αριθμό Ε(1999) 2156]
(Κείμενο που παρουσιάζει ενδιαφέρον για τον ΕΟΧ)
(1999/550/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 5 παράγραφος 2,
Εκτιμώντας:
(1) ότι τα κράτη μέλη δύνανται να αποκτήσουν, για μία ή περισσότερες περιοχές το καθεστώς εγκεκριμένης ζώνης απαλλαγμένης από τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ)·
(2) ότι με την απόφαση 95/125/ΕΚ της Επιτροπής(3), όπως τροποποιήθηκε τελευταία από την απόφαση 95/481/ΕΚ(4), καταρτίστηκε κατάλογος εγκεκριμένων ζωνών στη Γαλλία·
(3) ότι η Γαλλία υπέβαλε στην Επιτροπή τα κατάλληλα δικαιολογητικά σχετικά με την χορήγηση, όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθεστώτος εγκεκριμένης ζώνης για άλλες περιοχές, καθώς και τις εθνικές διατάξεις που διασφαλίζουν την τήρηση των κανόνων των σχετικών με τη διατήρηση της έγκρισης·
(4) ότι η Επιτροπή και τα κράτη μέλη προέβησαν σε εξέταση των δικαιολογητικών που υπέβαλε η Γαλλία για τις ζώνες αυτές·
(5) ότι, από την εξέταση αυτή, προκύπτει ότι οι ζώνες ανταποκρίνονται στις απαιτήσεις του άρθρου 5 της οδηγίας 91/67/ΕΟΚ·
(6) ότι, εφόσον η έγκριση αφορά μόνο τμήμα μιας υδρολογικής λεκάνης, πραγματοποιούνται ενισχυμένοι έλεγχοι σε μία ζώνη απομόνωσης που συνορεύει με το τμήμα της εγκεκριμένης υδρολογικής λεκάνης·
(7) ότι, συνεπώς, οι ζώνες αυτές δύνανται να τύχουν του καθεστώτος εγκεκριμένης ζώνης όσον αφορά τη ΛΑΝ και την ΙΑΣ·
(8) ότι οι ζώνες αυτές πρέπει να προστεθούν στον κατάλογο των ήδη εγκεκριμένων ζωνών·
(9) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/125/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Ιουλίου 1999.

Labels: 19
7
0
6
18